Faruk Dizdarević
Faruk Dizdarević (1943., Bijelo Polje), historičar kulture, publicista, književnik. Završio Filozofski fakultet u Beogradu. Bio dugogodišnji direktor Doma kulture u Priboju. Autor je 2 knjige književne i likovne kritike; knjige priča; 2 hrestomatije; 2 knjige razgovora; knjige iz etnomuzikologije; priređivač je 10 knjiga izabranih pjesama naših poznatih pjesnika; 9 monografija i hronika. Učesnik je više naučnih skupova i okruglih stolova. Tekstovi su mu objavljivani u časopisima, zbornicima i dnevnim novinama. Uvršten je u više antologija, leksikona i almanaha: Vaza ot pjask – Antologija na Černogorskata proza, Književnici Zlatiborskog okruga, Leksikon pisaca prosvetnih radnika Srbije, Leksikon Zlatiborskog okruga, Ko je ko u Bošnjaka, i dr. Prevođen je na više stranih jezika. Član je Udruženja književnika Srbije. U dugogodišnjoj uspješnoj karijeri dobio je preko 30 nagrada i priznanja za svoje kulturne, književne i društvene aktivnosti. Među njima su: Pero Ćamila Sijarića, Zlatna Povelja sa Plaketom općine Priboj, Nagrada Blažo Šćepanović, Zlatna značka Kulturno-prosvetne zajednice Srbije za doprinos razvoju kulture, Nagrada Kemal Šećerkadić, Plaketa sa Poveljom Međurepubličke zajednice za kulturno-prosvjetnu djelatnost sa sjedištem u Pljevljima, Nagrada za naročiti doprinos i afirmaciju kulture Priboja, Priznanje gr. Kudowa Zdroj (Poljska), Medalja M.V. Frunze Republike Kirgizije (SSSR), Jugoslovenski Orden zasluga za narod sa srebrnim zracima. Oženjen je i otac troje djece. Živi u Sarajevu.